open-index/open-wikipedia-markdown huggingface dataset:
L'Aube Nouvelle

'''L'Aube Nouvelle''' (A nova alba) é o himno nacional de Benín. Foi escrito e composto por Gilbert Jean Dagnon. Adoptouse dende a independencia en 1960.

## Letra 
### En francés 
Jadis à son appel, nos aïeux sans faiblesse 
Ont su avec courage, ardeur, pleins d'allégresse
Livrer au prix du sang des combat éclatants.
Accourez vous aussi, bâtisseurs du présent,
Plus forts dans l'unité, chaqu'jour à la tâche,
Pour la postérité, construisez sans relâche.

Retrouso
Enfants du Bénin, debout!
La liberté d'un cri sonore
Chante aux premiers feux de l'aurore;
Enfants du Bénin, debout!

Quand partout souffle un vent de colère et de haine.
Béninois, sois fier, et d'une âme sereine,
Confiant dans l'avenir, regarde ton drapeau!
Dans le vert tu liras l'espor du renouveau,
De tes aïeux le rouge évoque le courage;
Des plus riches trésors le jaune est le présage.

Retrouso

Tes monts ensoleillés, tes palmiers, ta verdure,
Cher Bénin, partout font ta vive parure.
Ton sol offre à chacun la richesse des fruits.
Bénin, désormais que tes fils tous unis
D'un fraternel élan partagent l'espérance
De te voir à jamais heureux dans l'abondance.

Retrouso

## Véxase tamén 
### Ligazóns externas 
* Benin: ''L'Aube Nouvelle''
Lingua garífuna

O **garífuna** é unha lingua arauaca falada polo pobo garífuna que habita na zona oeste da costa norte de América Central. Malia ser unha lingua da familia arauaca é atípica por falarse fóra da área lingüística arauaca, que está limitada ó norte de América do Sur, polo cal ten moitos préstamos das linguas caribes e das linguas europeas, produto das guerras, da migración e da colonización. O garífuna está clasificado como "vulnerable" polo Libro Vermello das Linguas Ameazadas da UNESCO.

Outrora, a lingua estivo confinada nas illas de San Vicente e Dominica, mais os seus falantes, os garífunas, foron deportados masivamente polos británicos en 1797 á costa norte de Honduras, dende onde o pobo e a lingua se estenderon ó longo da costa dende Nicaragua até Guatemala e Belize.

## Notas 
## Véxase tamén 
### Bibliografía 
* Langworthy, Geneva (2002). "Language Planning in a Trans-National Speech Community" (). In: Barbara Burnaby e Jon Reyhner (eds), *Indigenous Languages Across the Community*, Flagstaff: Northern Arizona University, pp.&nbsp;41–48.
* Munro, Pamela (1998). 'The Garifuna gender system'. In Hill, Mistry, & Campbell (eds), *The Life of Language: papers in linguistics in honor of William Bright*.
* Rodriguez, Nestor P. (Universidade de Houston) "Undocumented Central Americans in Houston: Diverse Populations." *International Migration Review* Vol. 21, No. 1 (Spring, 1987), pp.&nbsp;4–26. Available at JStor.
* Suazo, Salvador (1994). *Conversemos en garífuna* (2nd ed.). Tegucigalpa: Editorial Guaymuras.
Adrien Houngbédji

**Adrien Houngbédji**, nado en Aplahoué o 5 de marzo de 1942, é un político beninés e o dirixente do Partido de Renovación Democrático (*Parti du renouveau démocratique*, PRD), un dos partidos políticos principais de Benín.

## Traxectoria
Foi Presidente da Asemblea Nacional de Benín dende 1991 até 1995, Primeiro Ministro de Benín dende 1996 a 1998, e Presidente da Asemblea Nacional outra vez dende 1999 até 2003. A comezos de 1991, aguantou repetidamente como candidato presidencial; colocouse segundo en 2006, mais foi derrotado por Yayi Boni nunha segunda rolda de votación. Dende 2015, serviu como Presidente da Asemblea Nacional.
Patrice Talon

**Patrice Talon**, nado en Ouidah o 1 de maio de 1958, é un home de negocios e político de Benín, elixido como Presidente da República o 6 de abril de 2016, vencendo ó Primeiro Ministro Lionel Zinsou na segunda volta.

## Traxectoria 
Fillo dun traballador de ferrocarrís e dunha muller pertencente á familia Guedegbe de Abomey, Patrice Talon comunmente chamado "O competidor nado" está casado cunha muller nativa de Porto Novo e é pai de dous fillos.

Coñecido como o "Rei do algodón" pola súa participación na industria do algodón no seu país, Talon foi un apoio para o presidente Thomas Yayi Boni, e  financiou as súas campañas para as eleccións de 2006 e 2011. Porén, despois de que ambos se distanciaron, Talon foi acusado de participar nunha conspiración para matar a Boni Yayi e fuxiu a Francia en 2012. Foi indultado posteriormente en 2014.

En setembro de 2021, Patrice Talon e Thomas Boni Yayi, aliados políticos que se converteron en inimigos íntimos, reuníronse no Marina Palace de Cotonú. Durante este enfrontamento, Thomas Boni Yayi presentoulle a Patrice Talon unha serie de propostas e peticións, relacionadas especialmente coa liberación de "detidos políticos".

## Notas
Monte Sokbaro

**Monte Sokbaro** é o nome que recibe o punto máis alto de Benín, cunha altitude de 658 metros. Atópase situado na fronteira entre os países africanos de Benín e Togo.

## Véxase tamén 
### Ligazóns externas 
* Monte Sokbaro, Togo, Geonames.org
Harmattan

[dereita|miniatura|Bruma de Harmattan rodeando a Mesquita Nacional de Abuia en [Abuja, Nixeria.]]
O **harmattan** é un vento alisio de África Occidental frío, seco e poeirento. Sopra ó sur do Sáhara cara ó golfo de Guinea entre o finais de novembro e metade de marzo (inverno). O nome está relacionado co termo  da lingua twi.

No seu tránsito sobre o deserto toma finas partículas de po (entre 0,5 e 10 micrómetros).  Cando sopra intensamente, o Harmattan pode empuxar o po e a area até Norteamérica.

## Efectos 
Nalgúns países de África Occidental, a pesada cantidade de po no aire pode limitar severamente a visibilidade e bloquear o sol durante varios días, comparable a unha intensa néboa. O efecto causado polo po e a area levantados por estes ventos coñécese como neblina de Harmattan. A interacción do Harmattan cos ventos monzónicos pode causar tornados.

## Notas 
## Véxase tamén 
### Bibliografía 
*
Ateles hybridus

O ***Ateles hybridus*** é un primate platirrino neotropical residente en Colombia e Venezuela, pertencente ó xénero  *Ateles*. A especie atópase actualmente en perigo crítico de extinción. Caracterízase por ser un primate non moi pequeno cunha cola prénsil moi longa, a cal utiliza como apoio para trasladarse dun sitio a outro nas pólas das árbores, algunhas veces adoita baixar até o nivel do chan, é un animal que non foxe á presenza humana se non se mostra ningunha agresión.

A súa historia taxonómica foi confusa, pois no pasado clasificouse como unha subespecie de *Ateles geoffroyi* ou de *Ateles belzebuth*. Como os demais monos araña, posúe brazos moi longos e delgados, e unha cola elongada e prénsil. Ten o ventre esbrancuxado e un parche na fronte, e en ocasións os ollos azuis, un carácter moi infrecuente nos monos araña.

## Notas 
## Véxase tamén
Tauraco erythrolophus

O ***Tauraco erythrolophus*** é unha especie de ave cuculiforme da familia Musophagidae, propia dos bosques e sabanas do oeste de Angola. Non se recoñecen subespecies.

## Como ave nacional 
Esta especie é a ave nacional de Angola. Está a converterse nunha icona nacional para a conservación, especialmente de aves e bosques. Atópase comunmente ó longo da escarpa de Angola e outros hábitats boscosos adxacentes.

## Notas 
## Véxase tamén
Goura victoria

A ***Goura victoria*** é unha especie de ave columbiforme da familia Columbidae endémica de Nova Guinea.

## Características 
miniatura|Exemplares en catividade.
É unha pomba moi grande, ten uns 74 centímetros de lonxitude do corpo, coloración azulada afrisada con crista azul, peito castaño e iris vermello. A ave pode recoñecerse doadamente por posuír as únicas puntas brancas na súa crista. Soamente pon un ovo, o cal eclosiona despois de 30 días.

## Subespecies 
Recoñécense dúas subespecies de *Goura victoria*:

* *Goura victoria vitoria* - Illas Yapen e Biak (Nova Guinea).
* *Goura victoria beccarii* - Norte de Nova Guinea.

## Notas
Trois couleurs: Bleu

***Trois couleurs: Bleu*** (en ) é un filme francés de 1993 escrito e dirixido por Krzysztof Kieślowski. *Bleu* é o primeiro dos tres filmes da triloxía das *Tres cores*, baseado nos ideais da revolución francesa: a liberdade, a igualdade e a fraternidade. Foi seguido por *Trois couleurs: Blanc* e *Trois couleurs: Rouge*. Segundo Kieślowski, o tema deste filme é a liberdade, especificamente a liberdade emocional, máis que a social ou a política. 

## Personaxes 
* Juliette Binoche como Julie de Courcy
* Benoît Régent como Olivier Benôit
* Florence Pernel como Sandrine
* Charlotte Véry como Lucille
* Hélène Vincent como o xornalista
* Philippe Volter como o axente do estado
* Emmanuelle Riva como Madame Vignon
* Yann Trégouët como Antoine
* Julie Delpy como Dominique (cameo)
* Zbigniew Zamachowski como Karol Karol (cameo)

## Premios e nomeamentos 
* Festival de Cine de Venecia (1993): León de Ouro á mellor película; Copa Volpi á mellor actriz (Juliette Binoche), Osella de ouro á mellor fotografía (Sławomir Idziak)
* Premios César (1994): Mellor actriz (Juliette Binoche), Mellor son e Mellor montaxe.
* Premios Globos de Ouro: Nomeamento á mellor actriz dramática (Juliette Binoche).
* Premios Goya (1994): Mellor película europea.
* Premios Sant Jordi (1994): Mellor actriz europea (Juliette Binoche).
* Premios Guldbagg: Mellor película estranxeira (nomeada).

## Notas 
## Véxase tamén 
### Bibliografía 
* 
*

### Outros artigos 
* *Trois couleurs: Blanc*
* *Trois couleurs: Rouge*
**Trois couleurs* (triloxía)

### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Iisalmi

**Iisalmi** (en sueco *Idensalmi*) é unha cidade de Finlandia situada na rexión de Savonia do Norte. En 2018 a súa poboación era de 21&nbsp;469&nbsp;habitantes. A superficie do termo municipal é de 872,20&nbsp;km2, dos cales 109,16&nbsp;km2 son auga. O concello ten unha densidade de poboación de 28,14 &nbsp;hab./km².

Limita cos concellos de Kiuruvesi, Lapinlahti, Kuopio, Pielavesi, Sonkajärvi e Vieremä, todos eles pertencentes á súa mesma rexión.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Iisalmi
Dahomey

O **Reino de Dahomey** foi un reino africano (localizado dentro da área do actual Benín) que existiu dende 1600 até 1894, cando o último rei, Béhanzin, foi derrotado polos franceses, e o país foi anexionado ó imperio colonial francés. Dahomey desenvolveuse na chaira de Abomey a partir do pobo fon a comezos do século XVII e converteuse nun poder rexional no século XVIII mediante a conquista de cidades importantes na costa Atlántica.

Durante os século XVIII e XIX, o Reino de Dahomey foi un importante estado na súa rexión, deixando de ser estado tributario do Imperio de Oyo. O reino de Dahomey foi un poder rexional que tiña unha economía doméstica organizada no comercio e no traballo de escravos, cunha significativa relación comercial cos europeos, unha administración centralizada, sistema de impostos e grande organización militar. Neste reino salienta a súa obra artística, unha unidade militar completamente feminina chamada as amazonas de Dahomey polos observadores europeos, e as elaboradas prácticas relixiosas do vodú, cun gran festival anual. Comerciaron con prisioneiros, que capturaron durante guerras e redadas, e intercambiáronos cos europeos en troques de bens como coitelos, baionetas, armas de fogo, tecidos e licores.

## Reis de Dahomey 
# Gangnihessou (1600-1620)
# Dakodonou (1620-1645)
# Aho Houegbadja (1645-1685)
# Houessou Akaba (1685-1708)
# Agadja (1708-1740)
# Tegbessou (1740-1774)
# Kpengla (1774-1789)
# Agonglo (1789-1797)
# Adandozan (1797-1818)
# Ghézo (1818-1858)
# Glélé (1858-1889)
# Behanzin (1889-1894)
# Agoli-Agbo (1894-1900)

## Notas 
## Véxase tamén 
### Bibliografía 
* 
* 
* 
* 
* 
*
Paco Sedano

**Francisco Sedano Antolín**, nado en Madrid o 2 de decembro de 1979, é un ex-porteiro español de fútbol sala coñecido como **Paco Sedano**. Foi primeiro capitán e porteiro do F. C. Barcelona de Primeira División da LNFS.

Está considerado un dos tres mellores porteiros de Móstoles xunto a David Cobeño e Iker Casillas. O seu irmán Kikillo tamén xoga ao fútbol sala como á e peche do Massey Ferguson Valdepeñas en Segunda División, con el coincidiu varias tempadas no histórico equipo do Móstoles F.S. que ascendeu a División de Honra.

## Biografía 
Xogador de fútbol sala criado en Móstoles. Xogou na liga Municipal desta cidade durante algúns anos e proseguiu a súa traxectoria en División de Honra de xuvenís en Madrid e nos Autos García de Coslada para finalmente recalar no equipo da súa cidade, o Móstoles F.S. club no que xogou sete tempadas. Tras a campaña 2006/2007, fichou polo F.C. Barcelona Mobicat como parte do ambicioso proxecto de situar a este equipo, a curto prazo, como un dos mellores da División de Honra. É o único xogador madrileño en gañar a copa Comunidade de Madrid e a Copa Cataluña.

O 10 de xaneiro de 2018, foi elixido como mellor porteiro do mundo do ano 2017. O 13 de xuño anunciou a súa retirada como porteiro profesional. O 19 de xuño xogou o seu derradeiro partido como profesional no quinto partido da final dos play-offs pola liga ante o Inter Movistar, onde o club madrileño se impuxo nos penaltis.

## Traxectoria 
* 1998/1999 - **Autos García Coslada**
* 1999/2007 - **Móstoles F.S**.
* 2007/2018 - **F.C. Barcelona**

## Palmarés 
* 50 veces internacional
* Internacional Sub-21, Sub-23 e Universitario
* Mellor porteiro mundial universitario (Hungría 2002)
* 1 **Campionato do Mundo** (China-Taipei 2004)
* 2  **Campionatos de Europa**  (2005, 2016)
* 1 Campionato de Liga División de Prata (1999 / 2000)
* 1 Ascenso a **División de Prata** (1996)
* 1 Ascenso a **División de Honra** (2000)
* 1 Copa Comunidade de Madrid (2004)
* Mellor Xogador Copa Comunidade de Madrid (2004)
* 6 Copas de Cataluña (2008, 2009, 2011, 2013, 2014, 2015,2016)
* 3 **Copas de España**  (2011, 2012, 2013)
* 5 **Copas do Rei de Fútbol sala**  (2011, 2012, 2013, 2014,2018)
* 3 **Ligas Nacionais de Fútbol sala**  (2011, 2012, 2013)
* 1 **Supercopa de España**  (2013)
* 2 **Copas da UEFA**  (2012, 2014)
* Mellor porteiro da liga (2012 / 2013) (2013 / 2014) (2015 / 2016) (2016/2017)
* Mellor porteiro do Mundo (2017)

## Notas 
## Véxase tamén 
### Ligazóns externas 
* Ficha de Paco Sedano en www.fcbarcelona.es | Tempada 2014-2015
* Ficha de Paco Sedano en www.lnfs.com | Tempada 2014-2015
* Páxina oficial de Facebook da Escola de porteiros Paco Sedano
Imperio de Oyo

O **Imperio de Oyo** (en ) foi un estado ioruba que ocupou o que hoxe é o oeste e o norte de Nixeria. Estabelecido no século XIV, converteuse nun dos estados máis amplos da África precolonial cos que se atoparon os exploradores europeos. Conseguiu a preeminencia a través das habilidades organizativas excepcionais dos ioruba, a riqueza gañada co comercio e a súa posesión dunha poderosa cabalaría. O imperio foi unha potencia rexional entre mediados do século XVII e finais do século XVIII, exercendo a súa influencia sobre o Reino de Dahomey e outros reinos do que hoxe é Nixeria, Benín e Togo.

## Véxase tamén 
### Bibliografía 
*
*
*
*
*
*
*
*
*
*
*
*
*Easley, Dr. Larry. "The Four Forest States of Africa." Oyo Empire. Southeast Missouri State University, Cape Girardeau. 2 Mar. 2009.
*Kehnide Salami, Yunusa Ph.D. "The Democratic Structure of Yoruba Political-Cultural Heritage." Department of Philosophy Obafemi Awolowo University Ile-Ife. 29 Apr. 2009.
*Shillington, Kevin. History of Africa. 2nd ed. Nova York: Macmillan Limited, 1995
*Fasanya, Akin (2004). "The Original Religion of the Yorubas". http://www.laits.utexas.edu/africa/2004/database/fasanya.html
Amazonas de Dahomey

[miniatura|[Seh-Dong-Hong-Beh, unha líder das amazonas de Dahomey.]]
As **amazonas de Dahomey** ou **mino** (que quere dicir "as nosas nais") foron unha unidade militar composta completamente por mulleres fon do antigo Reino de Dahomey, na actual República de Benín, que durou até finais do século XIX. Foron chamadas así polos europeos e os historiadores por mor da súa semellanza coas míticas amazonas da antiga Anatolia e o mar Negro.

## Orixe 
esquerda|miniatura|Amazonas de Dahomey arredor de 1890.
O rei Houegbadja (que gobernou dende 1645 até 1685), o terceiro rei de Dahomey, foi o que orixinalmente comezou o grupo que se convertería nas amazonas como un corpo de cazadoras de elefantes chamado o *gbeto*.

O fillo de Houegbadja, o rei Agaja (que gobernou dende 1708 até 1732) estabeleceu un grupo de gardacostas feminino armado con mosquetes. Os mercantes europeos rexistraron a súa presenza. Segundo a tradición, Agaja desenvolveu o equipo de gardacostas nunha milicia e utilizounas con éxito na vitoria de Dahomey sobre o reino veciño de Savi en 1727. O grupo de mulleres guerreiras recibiu o nome de *mino*, que quere dicir "as nosas nais" na lingua fon, por parte do exército masculino de Dahomey. Porén, outras fontes suxiren que foi a irmá máis vella do rei Agaja, a raíña Hangbe, a gobernante que estabeleceu a unidade, mais existen dúbidas sobre se a raíña Hangbe realmente existiu.

Durante o goberno do rei Ghezo (que gobernou dende 1818 até 1858), Dahomey volveuse cada vez máis militarista. Ghezo puxo grande importancia no exército, incrementando o orzamento e formalizando a súa estrutura. Mentres que as narrativas europeas refírense ás mulleres soldado como "amazonas", elas chamábanse a si mesmas *ahosi* (esposas do rei) on *Mino* (as nosas nais). Os europeos intercambiaron bens como coitelos, baionetas, armas de fogo e utensilios en troques de prisioneiros que Dahomey capturaba durante as súas guerras.

## Notas 
## Véxase tamén 
### Bibliografía 
* 
*
Santuario de vida silvestre da conca de Cockscomb

[miniatura|300x300px|[Fervenza nun afluente de South Stann Creek, no santuario de Cockscomb, en Belize.]]

O **Santuario de vida silvestre da conca de Cockscomb** é unha reserva de natureza no distrito de Stann Creek, en Belize. Foi estabelecido para protexer os bosques, a fauna e a conca fluvial de 400 quilómetros cadrados nas pendentes orientais dos montes Maia.

A reserva foi estabelecida no ano 1986 como a primeira área natural para a protección do xaguar (*Panthera onca*). É considerado como un dos principais lugares de conservación do xaguar en todo o mundo.

O nome 'Cockscomb' deriva da aparencia da cadea de montañas Cockscomb, que semellan a crista dun galo, a cal se atopa na franxa norte da reserva e é facilmente visible dende a chaira costeira do mar Caribe. A área foi habitada polos maias dende hai 10&nbsp;000 anos. Porén, a primeira exploración moderna rexistrada na conca non se produciu até 1888.

## Notas
Cando Hitler roubou o coello rosa

***Cando Hitler roubou o coello rosa*** (en ) é unha novela xuvenil de Judith Kerr, publicada por primeira vez en 1971, foi o seu terceiro  libro.

Ideada como unha triloxía denominada *Out of the Hitler Estafe*, a novela é a primeira parte da serie. En certo xeito, a obra é de carácter autobiografico, pois está baseada sobre os primeiros anos de vida da autora. Judith Kerr, que dedicou este libro aos seus pais, representa a infancia perdida duns nenos nunha época terrible, o nazismo.

Foi traducido ó galego por María Carme Ares Vázquez e foi publicado pola editorial Alfaguara no ano 1990, co número 18 na colección Xuvenil Alfaguara.

## Trama 
Os protagonistas, Max e Anna, son dous nenos alemáns que viven en Berlín cos seus pais durante o acceso de Adolf Hitler ao poder. Desde un principio sabemos que son xudeus, pois o seu pai explicoulles recentemente que proceden do pobo hebreo. Teñen 9 e 12 anos, respectivamente, e a súa familia vive nunha gran casa de Berlín, onde tamén viven Bertha, empregada da familia, e Heimpi, ama de chaves e gobernanta, cuxo verdadeiro nome é Heimpel, e cuxo cometido non é outro que coidar de Anna e Max. Os nenos teñen varios amigos. A mellor amiga de Anna chámase Elsbeth; o mellor amigo  de Max é Gunther. O pai dos dous nenos é un famoso escritor alemán que saca adiante á familia cos seus artigos na prensa e os seus libros. A nai pasa o tempo tocando o piano e os nenos asisten aos mellores colexios berlineses.

A historia comeza en febreiro de 1933. Hai carteis electorais polas rúas con motivo das anunciadas eleccións xerais en Alemaña. Anna e Elsbeth volven da escola e a nena observa numerosos carteis nos que aparece a faciana de Hitler. De regreso a casa, Anna ve a Max e Gunther xogar no xardín á guerra contra os nazis e estes contan a loita nada aquela mañá no colexio entre os mozos *nazis* e os chamados *socis.* O pai de Anna, obrigado a permanecer na casa pola gripe, recibe unha chamada dunha admiradora que lle avisa de que se gañan as eleccións os nazis estes teñen a intención de retirar os pasaportes aos xudeus. Pronto o pai comprende que ha de abandonar o país. Así, unha noite, o pai de Anna e Max organiza a súa travesía e sae para Praga. Nos días seguintes a nai de Anna dilles a ela e ao seu irmán que non falen con ninguén da saída do pai, e organiza a travesía para o tren, que alcanzará ao pai non en Praga, senón en Suíza. Durante as semanas que faltan para a súa saída os mozos e a nai, coa axuda de Heimpi, preparan as cousas para levar. Anna, ao facer a súa equipaxe atópase cun dilema: levar consigo o seu vello peluche, o seu querido coello rosa, ou levar o novo peluche que recibira por Nadal. A só un par de días das eleccións Anna, Max e a nai collen o tren para Zúrich. Anna pensa que esta fuxida é algo pracenteiro, non comprende a gravidade da situación. Ao mesmo tempo é feliz, porque vai descubrir cousas novas.

## Premios e influencia 
O libro gañou *a* Deutscher Jugendliteraturpreis de 1974. Adoita ser empregado nas escolas alemás e británicas como unha introdución a esa época histórica e tamén á experiencia de ser un refuxiado. 

## Notas
Pobo fon

Os **fon**, tamén chamados **fon nu**, **agadja** ou **dahomey**, son un grupo étnico e lingüístico africano. Son o meirande grupo étnico de Benín, habitando principalmente a rexión do sur. Tamén habitan en menor medida no suroeste de Nixeria e en Togo. Falan a lingua fon, membro da familia das linguas gbe. Foron especialmente célebres no século XIX como comerciantes cos europeos e pola súa práctica de ''N'Nonmiton'' ou amazonas de Dahomey, unha unidade de mulleres soldado que décadas despois loitaría contra as forzas coloniais francesas, por volta do ano 1890.

## Notas 
## Véxase tamén 
### Outros artigos 
* Amazonas de Dahomey
Kaavi

**Kaavi** é un municipio de Finlandia situado na rexión de Savonia do Norte. En 2018 a súa poboación era de 2&nbsp;992&nbsp;habitantes. A superficie do termo municipal é de 789,59&nbsp;km2, dos cales 115,57&nbsp;km2 son auga. O concello ten unha densidade de poboación de 4,44 &nbsp;hab./km².

Kaavi está situado entre as cidades de Kuopio (a 60&nbsp;km) e Joensuu (a 90&nbsp;km) e limita cos municipios de Kuopio e Tuusniemi, pertencentes á súa mesma rexión, e Juuka, Outokumpu e Polvijärvi na rexión veciña de Carelia do Norte.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Kaavi
Elvira Cienfuegos López

**Elvira Cienfuegos López**, nada en Lourenzá en 1953, é unha catedrática de bacharelato e política galega.

## Traxectoria 
Licenciada en Bioloxía e Farmacia, traballou como catedrática de Bioloxía e Xeoloxía no instituto Xelmírez II de Santiago de Compostela.

Militante do BNG, presentouse ás eleccións xerais de 2008 pola Coruña. Foi concelleira no Concello de Santiago de Compostela entre os anos 2003 e 2011; primeiro como concelleira de Educación e Mocidade e máis tarde á fronte da Concellaría de Medio Ambiente e Desenvolvemento Sostible entre os anos 2007 e 2011. Dende esta concellería impulsou a creación das hortas urbanas en Santiago de Compostela. En abril de 2017 foi elixida responsable comarcal do BNG para a área de Santiago.

Ten longa traxectoria no movemento ecoloxista en Galicia a través da súa relación coa asociación ADEGA, onde colaborou na organización de rutas e excursións de sensibilización ambiental por Galicia. En 2015 aparece como vogal no padroado inicial da Fundación Eira.

## Obras 
* 
*

## Notas 
## Véxase tamén 
### Bibliografía 
* 

### Ligazóns externas 
* Ficha da autora en Baía Edicións
Pobo ioruba

Os **irouba** ou **yoruba** (en ) son un grupo étnico níxer-congo do suroeste e o centro norte de Nixeria, así como rexión do sur e o centro de Benín. Xuntas, estas rexións son coñecidas como Iorubalandia. Os ioruba constitúen arredor de 44 millóns de persoas en total. A maioría da poboación reside en Nixeria, onde representan até o 21% da poboación do país, polo que son un dos meirandes grupos étnicos de África. A maioría dos ioruba falan a lingua ioruba, que é tonal, e a lingua níxer-congo con maior número de falantes nativos.

## Notas 
## Véxase tamén 
### Bibliografía 
* 
*  
*  
* 
* 
* 
* 
* 
* 
* Olumola, Isola; et al. *Prominent Traditional Rulers of iorubaland*, Ibadan 2003.
Druk tsendhen

**Druk tsendhen** (en : , "O Reino do Dragón do Trono") é o himno nacional de Bután. Adoptado en 1953, a música é obra de Aku Tongmi e a letra é de Dorji Lopen *Dolop Droep Namgay* de Talo, Punakha; posibelmente traducido a inglés por Dasho Gyaldun Thinley.

## Letra 
A letra do himno nacional está inscrita na Constitución de Bután.

## Notas 
## Véxase tamén 
### Bibliografía 
*
Alfaro (homónimos)

O topónimo castelán **Alfaro** pode estar referido a:
* **Alfaro**, cidade da Rioxa.
Amais, como apelido pode referirse a:
;Primeiro apelido
* **Carmen Alfaro** (1952-2005), numismática española;
* **David Alfaro** (1896-1974), pintor e militar mexicano;
* **Fernando Alfaro** (nado en 1964), músico español de indie rock;
* **Juan Alfaro** (finado en 1986), político español.
* **Juan de Alfaro** (1643-1680), pintor barroco andaluz;
* **Pablo Alfaro** (nado en 1969), exfutbolista e adestrador de fútbol;
* **Xiomara Alfaro** (1930-2018), cantante cubana;

;Segundo apelido

* **Xosé Carlos Gómez Alfaro** (1949-2008), escritor galego;
* **Antón Álvarez Alfaro** (nado en 1990), coñecido como **C. Tangana**, cantante español.

## Véxase tamén 
### Outros artigos
* **Estación de Alfaro**, estación de tren da localidade rioxana de Alfaro;
* ***¡Alfaro Vive, Carajo!***, disco do grupo estadounidense At the Drive-In.
Colville Young

**Colville Young**, nado na Cidade de Belize o 20 de novembro de 1932, é un político e escritor belizense, que ocupou o cargo de gobernador xeral de Belize dende o 17 de novembro de 1993 até o 30 de abril de 2021. Substituíu a Elmira Minita Gordon.

Colville foi un dos fundadores do Partido Liberal, unha formación política de curta vida que terminou por unirse ó Partido Democrático Unido. Interesouse polo desenvolvemento das institucións educativas do seu país e nos anos 80 chegou a ser presidente do University College of Belize. Publicou diversos libros sobre literatura belizense, así como poemas e libros de relatos curtos.

## Notas 
## Véxase tamén 
### Outros artigos 
* Gobernador Xeral de Belize
Paquita Alcoceba

**Francisca Alcoceba Isusi,** nada en Güeñes en 1948, coñecida como **Paquita Alcoceba**, é unha coñecida política e activista vasca.

## Traxectoria política 
Paquita Alcoceba naceu en Güeñes en 1948, sendo a maior de catro irmáns. O seu irmán é Arturo Alcoceba, coñecido xornalista e activista vasco e está casada con Luís Laiseka, político e ex concelleiro de Güeñes.

Empezou a súa traxectoria política desde moza, no ámbito municipal e nacional. Foi candidata do partido político Herri Batasuna en Güeñes, nas eleccións municipais de España do 3 de abril de 1979 e foi candidata a eleccións municipais tamén noutras ocasións (Euskal Herritarrok, Acción Nacionalista Vasca...).

É membro activo de Gure Esku Dago desde a súa creación e é unha das representantes de Gure Esku Dago de Biscaia. Tamén é unha das fundadoras de Gure Esku Dago en Güeñes e, dende 2017,  é a súa vogal e tesoureira.

## Notas
Andrea Goldsmith

**Andrea Goldsmith**, nada en Oakland (California) no ano 1964 é unha profesora de enxeñaría eléctrica na Universidade Stanford, ostentando a cátedra do profesor Stephen Harris, con traballo seminal dentro da teoría da información, que permitiu ampliar a capacidade dos sistemas Wi-Fi e LTE durante o período 1990-2008.

## Traxectoria 
A profesora Goldsmith é filla, á súa vez, do profesor emérito de enxeñaría mecánica da Universidade de California en Berkeley Werner Goldsmith, emigrante nado en Düsseldorf. Os avós paternos da profesora Goldsmith non puideron escapar da represión Nazi e faleceron retidos no campo de concentración de Auschwitz-Birkenau. . Goldsmith criada no Val de San Fernando destaca após estudos en enxeñaría na década do 1990 optimizando a capacidade dos sistemas wi-fi baixo unha análise teórica dos resultados de Claude Elwood Shannon.

Na actualidade Goldsmith leva publicados 160 journals, 320 papers revisados para a súa lectura en conferencias cientíticas e tres libros de texto. Sonlle asignadas 32 patentes. Cofundou as empresas Plume Wi-Fi e Quantenna, así como exerce de asesora para as corporacións Crown Castle Inc., Interdigital Corp., Sequans e Cohere.

## Campos de especialización 
Goldsmith foi a primeira enxeñeira en propor e desenvolver a teoría da modulación adaptativa en base a variacións temporais en telecomunicación. Así como novos modelos de canles MIMO e técnicas para a súa optimización.

Destaca a súa especialización no deseño de modulación e esquemas de codificación (MCS) así como táboas ou cuadraturas da amplitude de modulación (MQAM) indexada á relación sinal/ruído (SNR), empregadas en múltiples sistemas como o EDGE, Wi-Fi ou 3GPP/LTE.

## Notas 
## Véxase tamén 
### Outros artigos
* *A ciencia ten nome de muller* (en Wikibooks)

### Ligazóns externas 
* Apartado da profesora Goldsmith en Stanford
Jordi Turull

**Jordi Turull i Negre**, nado en Parets del Vallès (Barcelona) o 6 de setembro de 1966, é un político catalán, membro do Partit Demòcrata Europeu Català (PDeCAT). Foi deputado no Parlament de Catalunya entre 2004 e 2018, e en 2017 exerceu de conselleiro de Presidencia e voceiro do Govern. No xuízo ao proceso independentista catalán foi condenado polo Tribunal Supremo de España, en outubro de 2019, a 12 anos de cadea e de inhabilitación polos delitos de sedición e malversación.

## Traxectoria 
Licenciado en dereito, militou desde novo en Convergència Democràtica de Catalunya (CDC) e comezou a súa traxectoria política como concelleiro na súa localidade natal. Posteriormente, pertenceu aos grupos parlamentarios de Convergència i Unió (CiU), Junts pel Sí (JxSí) e Junts per Catalunya (JxCat), chegando a ser na IX lexislatura o presidente do grupo de Junts pel Sí. Foi cesado como conselleiro do executivo catalán en outubro de 2017 tras a aplicación do artigo 155 da Constitución española en Cataluña.

Desde marzo de 2018 atópase en situación de prisión preventiva, acusado de presuntos delitos de rebelión, malversación e sedición en relación coa celebración do referendo de independencia de Cataluña do 1 de outubro de 2017. O xuízo comezou o 12 de febreiro de 2019 e en outubro dese mesmo ano foi condenado polo Tribunal Supremo de España a 12 anos de prisión e inhabilitación polos delitos de sedición e malversación.

## Notas 
## Véxase tamén 
### Ligazóns externas 
* Blog de Jordi Turull
Joaquim Forn

**Joaquim Forn i Chiariello**, nado en Barcelona o 1 de abril de 1964, é un político catalán, licenciado en dereito pola Universidade de Barcelona e adscrito primeiro a Convergència i Unió e posteriormente ao Partit Demòcrata Europeu Català.

Foi concelleiro en Barcelona dende 1999 ata 2017, exercendo de tenente de alcalde da cidade durante a alcaldía de Xavier Trias, entre 2011 e 2015. Foi conselleiro de Interior da Generalitat de Cataluña dende o 14 de xullo ata o 28 de outubro de 2017, en virtude da aplicación do artigo 155 da Constitución española en Cataluña. Foi deputado no Parlamento de Cataluña na súa XII lexislatura.

Desde marzo de 2018 atópase en situación de prisión preventiva, acusado de presuntos delitos de rebelión, malversación e sedición en relación coa celebración do referendo de independencia de Cataluña do 1 de outubro de 2017. O xuízo comezou o 12 de febreiro de 2019 e en outubro dese mesmo ano foi condenado polo Tribunal Supremo de España a 10 anos e medio de prisión e inhabilitación polo delito de sedición.

## Publicacións 
* *Escrits de presó* (Grup Enciclopèdia Catalana, 2018)

## Notas 
## Véxase tamén 
### Ligazóns externas
Gradualismo filético

[miniatura|300px|O gradualismo filético, arriba, consiste nun cambio evolutivo constante en pequenos pasos, en contraste co [equilibrio puntuado]]
[miniatura|300px|Aparentemente os cambios súbitos poden explicarse por [macromutacións ou por episodios relativamente rápidos de evolución gradual, xa que 10000 anos apenas deixan restos no rexistro fósil.]]

O **gradualismo filético** é un modelo de evolución que teoriza que a maior parte da especiación é lenta, uniforme e gradual. Cando ten lugar a evolución dese modo, débese xeralmente á constante e estable transformación dunha especie completa noutra nova (por medio dun proceso chamado anaxénese). Deste modo, non hai unha liña clara de demarcación entre unha especie ancestral e unha especie descendente, a menos que ocorra unha separación (cladoxénese). A teoría contrasta co equilibrio puntuado.

## Historia 
A palabra *filético* deriva do grego φυλετικός *phūletikos*, que significa liña de descendencia. O gradualismo filético contrasta coa teoría do equilibrio puntuado, que propuxo que a maioría da evolución ocorre illada en raros episodios de rápida evolución, cando unha soa especie se divide en dúas especies distintas, seguida dun longo período de estase sen cambio. Estes modelos contrastan ambos coa evolución a ritmo variable ("variable speedism" na literatura inglesa), que mantén que diferentes especies evolucionan a distintas velocidades, e que non hai ningunha razón para acentuar unha velocidade de cambio sobre outra.

O biólogo evolutivo Richard Dawkins argumentou que o gradualismo a velocidade constante non está presente na literatura profesional, polo que o termo serve só como un subterfuxio para os partidarios do equilibrio puntuado. No seu libro *The Blind Watchmaker* (O reloxeiro cego), Dawkins sinala que o propio Charles Darwin non era un gradualista de velocidade constante, como suxerían Niles Eldredge e Stephen Jay Gould. Na primeira edición de *A orixe das especies*, Darwin afirmou que "especies de diferentes xéneros e clases non cambiaron á mesma velocidade, ou no mesmo grao. Nos estratos terciarios máis antigos aínda poden encontrarse unhas poucas cunchas en medio dunha multitude de formas extintas... A *Lingula* silúrica difire pero pouco das especies vivas deste xénero".

*Lingula* é un dos poucos braquiópodos que sobreviven hoxe pero que tamén se coñecen por fósiles de hai 500 millóns de anos. Na quinta edición de *A orixe das especies*, Darwin escribiu que "os períodos durante os cales as especies sufriron modificacións, aínda que longos se os medimos en anos, probablemente foron curtos en comparación cos períodos durante os cales manteñen a mesma forma".

## Notas 
## Véxase tamén 
### Outros artigos 
*Equilibrio puntuado
*Gradualismo puntuado
*Evolución cuántica

### Ligazóns externas 
*Distinción entre os modelos de gradualismo filético e equilibiro puntuado - de Mark Ridley
Josep Rull

**Josep Rull i Andreu**, nado en Terrassa o 2 de setembro de 1968, é un político e avogado catalán, membro do Partit Demòcrata Europeu Català (PDeCAT) e anteriormente de Convergència Democràtica de Catalunya.

Licenciado en dereito pola UAB, militou desde novo na Joventut Nacionalista de Catalunya e posteriormente en Convergència Democràtica de Catalunya (CDC), partido do que foi secretario entre 2014 e 2016. Foi deputado polo Parlament de Catalunya entre 1997 e 2018, cámara na que foi Secretario Terceiro baixo a presidencia de Núria de Gispert, entre 2010 e 2015. Foi conselleiro de Territorio e Sostenibilidade do executivo catalán entre xaneiro de 2016 e outubro de 2017, cando foi cesado tras a aplicación do artigo 155 da Constitución española en Cataluña.

Desde marzo de 2018 atópase en situación de prisión preventiva, acusado de presuntos delitos de rebelión, malversación e sedición en relación coa celebración do referendo de independencia de Cataluña do 1 de outubro de 2017. O xuízo comezou o 12 de febreiro de 2019 e en outubro dese mesmo ano foi condenado polo Tribunal Supremo de España a 10 anos e medio de prisión e inhabilitación polo delito de sedición.

## Notas 
## Véxase tamén
Jordi Sànchez

**Jordi Sànchez i Picanyol**, nado en Barcelona o 1 de outubro de 1964, é un activista e político catalán, presidente da Assemblea Nacional Catalana (ANC) entre 2015 e 2017, e foi como cabeza de lista de Junts per Catalunya pola demarcació de Barcelona nas eleccións xerais de abril de 2019.

Licenciado en Ciencias Políticas en 1991 pola Universidade Autónoma de Barcelona, é profesor asociado de Ciencia Política na Universidade de Barcelona pero exerceu a docencia noutras universidades. É un dos impulsores do movemento político Crida Nacional per la República.

Dende o 16 de outubro de 2017 estivo en prisión preventiva, acusado dun delito de rebelión en relación co seu rol durante a manifestació diante da Consellería de Economía de Cataluña o 20 de setembro de 2017, no transcurso da operación Anubis. No seu xuízo foi condenado polo Tribunal Supremo de España, en outubro de 2019, a 9 anos de prisión e inhabilitación polo delito de sedición.

## Notas 
## Véxase tamén
Keitele

**Keitele** é un municipio de Finlandia situado na rexión de Savonia do Norte. En 2018 a súa poboación era de 2&nbsp;242&nbsp;habitantes. A superficie do termo municipal é de 578,30&nbsp;km2, dos cales 95,40&nbsp;km2 son auga. O concello ten unha densidade de poboación de 4,64 &nbsp;hab./km².

Limita cos concellos de Pielavesi, Tervo, Vesanto, Pihtipudas e Viitasaari, estes dous últimos pertencentes á rexión veciña de Finlandia Central.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Keitele
Club Hockey Línea Meigas

O **Club Hockey Línea Meigas** é un equipo feminino de hóckey liña da cidade de Lugo, Galiza. O club foi fundado en 1996, sendo o pioneiro desta modalidade en Galiza, e xoga os seus partidos como local no Pavillón Daniel Cordido Castro. Na tempada 2018-19 compite na Liga Oro Femenina, a segunda categoría do hóckey liña español, logo de competir na máxima categoría durante varias tempada.
## Notas 
## Véxase tamén 
### Ligazóns externas 
*Sitio web oficial
Trois couleurs: Rouge

***Trois couleurs: Rouge*** (en ) é un filme de 1994 coescrito, producido e dirixido por Krzysztof Kieślowski. É o derradeiro título da triloxía das *Tres cores*, que está baseada nos ideais revolucionarios franceses; foi precedido *Blue* e *Blanc*. Kieślowski anunciou que este sería o seu último filme, o cal se confirmou coa repentina morte do director en 1996. *Rouge* é sobre a fraternidade, que é examinada amosando personaxes que gradualmente estreitan as súas relacións, con vínculos entre dúas persoas que parecen ter pouco en común.

## Personaxes 
* Irène Jacob como Valentine Dussault
* Jean-Louis Trintignant como Joseph Kern
* Jean-Pierre Lorit como Auguste Bruner
* Frederique Feder como Karin
* Samuel Le Bihan como Le photographe
* Marion Stalens como Le vétérinaire
* Teco Celio como Le barman
* Bernard Escalon como Le disquaire
* Jean Schlegel como Le voisin
* Roland Carey como Le trafiquant

## Notas 
## Véxase tamén 
### Outros artigos 
* Filmes de Suíza propostos ó Óscar ó mellor filme internacional
* Filmes propostos ó mellor filme internacional na 67ª edición dos Óscar

### Outros artigos 
* *Trois couleurs: Bleu*
* *Trois couleurs: Blanc*
**Trois couleurs* (triloxía)
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Detective Dee and the Mystery of the Phantom Flame

***Detective Dee and the Mystery of the Phantom Flame*** (en , jyutping: *Dik⁶ Jan⁴ Git⁶ Zi¹ Tung¹ Tin¹ Dai³ Gwok³*) é un filme de 2011 dirixido e producido por Tsui Hark. Conta a historia ficticia de Di Renjie (Andy Lau), un dos máis afamados oficiais da dinastía Tang, a quen e emperatriz Wu Zetian (Carina Lau) lle encarga resolver unha serie de inexplicables asasinatos cuxas vítimas son consumidas polas chamas.

## Personaxes 
* Andy Lau como Di Renjie
* Carina Lau como Wu Zetian
* Li Bingbing como Shangguan Jing'er
* Deng Chao como Pei Donglai
* Tony Leung Ka-fai como Shatuo

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Sendinés

O **sendinés** (en mirandés: *sendinés*, ), por veces referido polo nome **mirandés do sur** (en mirandés: *mirandés de l sul*, en portugués: *mirandês do sul*), é unha variedade da lingua mirandesa, falada na aldea de Sendim, actualmente organizada como Sendim e Atenor.

Distínguese daquela lingua por monotongar os ditongos crecentes *ie* e *uo* en *i* e *u* (como tal *ruodra* -roda- lerase como *rudra*; *piele* -pel- lerase cumo *pile*), ditongar a nasal representada por *on* en *ão* (como tal *preciçon* -procesión- lerase como *precissão*) e por non palatalizar a lateral *l* en *lh* no comezo da palabra, como ocorre nas variedades lingüísticas do mirandés (como tal *lhuna* -lúa- é lido como *luna*), ademais doutras variantes lexicais.

A banda de *rock* agrícola Picä Tumilho, canta en sendinés.

## Características 
* Diferente da variedade raiana, a letra *l* en posición inicial non sofre palatalización.
* O sufixo *-on* pronúnciase *-ão*.
* Os ditongos crecentes *ie* e *uo* pronúncianse *i* e *u* respectivamente. Como tal: *ruodra* pronúnciase *rudra*; *piel* pronúnciase *pil*).

## Notas
O Valadouro (homónimos)

Como topónimo **O Valadouro** pode referirse a:

;En Galiza
***O Valadouro**, concello da comarca da Mariña Central;
****Santa Cruz do Valadouro**, parroquia de dito concello;
***Santa Cilla do Valadouro**, parroquia do concello de Foz;
***Santo Acisclo do Valadouro**, parroquia do concello de Foz.

## Véxase tamén
### Outros artigos
Chelsea Girls

***Chelsea Girls*** é un filme experimental dirixido por Andy Warhol e Paul Morrisey en 1966. Foi o primeiro éxito comercial importante de Warhol despois realizar varios filmes de vangarda (tanto de curtas como de longametraxes). Foi rodada no Hotel Chelsea e outras localizacións de Nova York, e conta a vida de varias das mozas que vivían alí. Presentase nunha pantalla dividida, acompañada por bandas sonoras alternas en cada escena e unha alternancia entre branco e negro e cor. O filme orixinal ten pouco máis de tres horas de duración.

O cartel foi deseñado para a súa estrea en Londres polo artista gráfico Alan Aldridge. Warhol estaba completamente satisfeito co deseño e comentou que «desexaba que o filme fose tan bo coma o cartel».

## Elenco 
A maioría dos intérpretes do filme represéntanse a si mesmos:

* Brigid Berlin
* Nico
* Ondine
* Ingrid Superstar
* Randy Bourscheidt
* Angelina 'Pepper' Davis
* Christian Aaron Boulogne
* Mary Woronov
* Rona Page
* Rene Ricard
* Dorothy Dean
* Patrick Fleming
* Eric Emerson
* Donald Lyons
* Gerard Malanga
* Marie Menken
* Arthur Loeb
* Mario Montez

## Recepción da crítica 
Malia que o filme foi o que máis éxito tivo dos dirixidos por Andy Warhol, as críticas foton mixtas.

Roger Ebert escribiu sobre o filme en xuño de 1967, e tivo unha resposta negativa da mesma, outorgándolle unha estrela de catro. Na súa revisión declarou «...lo que temos aquí son 3 horas e media de improvisación nunha pantalla partida mal fotografada, apenas editada, empregando perversión e sensación como a salsa de chile disfraza o recendo da comida. Warhol non ten nada que dicir e ningunha técnica para dicilo. Simplemente quere facer filmes, e faino: horas e horas de eles».

Kenneth Baker, da *San Francisco Chronicle* examinou o filme por mor da súa proxección na área da Baía de San Francisco en 2002, e deulle unha revisión positiva, comentando «a tiranía da cámara é a opresión aos rexistros de *Chelsea Girls* que impón. Non é unha sorpresa que aínda pareza radical, malia todo o que temos visto na pantalla e fora dende 1966».

## Notas 
## Véxase tamén 
### Outros artigos 
* Andy Warhol
* Telerrealidade

### Ligazóns externas 
* *Chelsea Girls* en IMDb
* *Chelsea Girls* en FilmAffinity
Valdefuentes, Madrid

**Valdefuentes** é un barrio do distrito de Hortaleza de Madrid. Abarca as zonas de Las Cárcavas, o Encinar de los Reyes, Sanchinarro e parte de Valdebebas.

Na organización político-administrativa de Madrid o barrio identifícase co número 166 e limita ao leste co distrito de Barajas, ao oeste co distrito de Fuencarral-El Pardo, ao sur cos barrios de Apóstol Santiago y Pinar del Rey, tamén de Hortaleza, e co distrito de Ciudad Lineal, e ao norte co municipio de Alcobendas.

## Véxase tamén
Cruz (homónimos)

O topónimo **Cruz** pódese referir a:

;En Galiza
***O Cruz**, lugar da parroquia de Taboada, no concello de Monfero;
***Cruz de Beira**, lugar da parroquia de Sarandós, no concello de Abegondo;
***Cruz de Gracia**, lugar da parroquia de Tardade, no concello de Vilalba;
***Cruz de Sar**, lugar da parroquia de Bergondo, no concello de Bergondo;
***Cruz do Monte**, lugar da parroquia de Trasmonte, no concello de Oroso;
***O Cruz do Noval**, lugar da parroquia de Mera de Arriba, no concello de Ortigueira;
***Cruz dos Novás**, lugar da parroquia de Cerdido, no concello de Cerdido;
***Cabo de Cruz**, lugar da parroquia de Castro, no concello de Boiro;
***Outeiro Cruz**, lugar da parroquia da Arnoia, no concello da Arnoia.

## Véxase tamén
### Outros artigos
O Pereiro de Abaixo

Como topónimo **O Pereiro de Abaixo** pode referirse a:

;En Galiza
***O Pereiro de Abaixo**, lugar da parroquia do Obre, no concello de Noia;
***O Pereiro de Abaixo**, lugar da parroquia de Cumbraos, no concello de Sobrado.

## Véxase tamén
### Outros artigos
Young Detective Dee: Rise of the Sea Dragon

***Young Detective Dee: Rise of the Sea Dragon*** (en ) é un filme chinés de 2013 dirixido, producido e coescrito por Tsui Hark. É a precuela do filme de 2010 de Tsui *Detective Dee and the Mystery of the Phantom Flame*. O actor Mark Chao substitúe a Andy Lau como o mozo Dee Renjie, mentres que Feng Shaofeng, Lin Gengxin, Kim Bum, e Angelababy coprotagonizan xunto a Carina Lau de *Mystery of the Phantom Flame*.

## Personaxes 
*Mark Chao como Dee Renjie
*Feng Shaofeng como Yuchi Zhenjin
*Lin Gengxin como Shatuo Zhong
*Kim Bum como Yuan Zhen
*Angelababy como Yin Ruiji
*Carina Lau como emperatriz Wu Zetian
*Chen Kun como Doctor Wáng Pu

## Notas 
## Véxase tamén 
### Ligazóns externas 
*
Vila do Monte

Como topónimo **Vila do Monte** pódese referir a:

;En Galiza
***Vila do Monte**, lugar da parroquia de Requeixo, no concello de Chantada;
***Vila do Monte**, lugar da parroquia de Cumbraos, no concello de Sobrado;
***A Vila do Monte**, lugar da parroquia de Valadares, no concello de Outes.

## Véxase tamén
### Outros artigos
Antonio Munch Zapata

**Antonio Munch Zapata**, nado na Coruña en 1898 e finado en Coirós o 1 de setembro de 1936, foi un sindicalista e político galego.

## Traxectoria
Tranviario, foi representante do Sindicato de la Unión de Obreros Tranviarios da UGT coruñesa no Congreso da Federación Local Obrera en abril de 1936. Co golpe de Estado do 18 de xullo de 1936 foi detido. Foi paseado pola Garda Civil en Coirós. Foi soterrado nunha fosa común sen que chegase a localizarse o seu cadáver.

En outubro de 1957 publicouse un edicto do xuíz de primeira instancia número 1 da Coruña, no que se daba conta da tramitación dun expediente sobre a súa declaración de falecemento, a petición da súa muller María de la Concepción Iglesias López.

## Notas
Kiuruvesi

**Kiuruvesi** é unha cidade de Finlandia situada na rexión de Savonia do Norte. En 2018 a súa poboación era de 8&nbsp;149&nbsp;habitantes. A superficie do termo municipal é de 1&nbsp;422,90&nbsp;km2, dos cales 94,76&nbsp;km2 son auga. O concello ten unha densidade de poboación de 6,14&nbsp;hab./km².

Limita cos concellos de Iisalmi, Pielavesi, Vieremä, Pyhäjärvi e Pyhäntä, estes dous últimos na rexión veciña de Ostrobotnia do Norte.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Kiuruvesi
Didier Moreno

**Didier Andrés Moreno Asprilla**, nado en Bajo Baudó (Chocó) o 15 de setembro de 1991, é un futbolista colombiano. Xoga de centrocampista e o seu actual equipo é o Independiente Medellín.

## Traxectoria 
O 16 de agosto de 2018 fichou polo Deportivo da Coruña, cedido polo Independiente Medellín por unha campaña con opción de compra. Foi presentado uns días máis tarde.

## Notas 
## Véxase tamén 
### Ligazóns externas 
*Datos do xogador en bdfutbol.com